Legal Document

Category: 155

Text:
24. ΒΑΣΙΛΙΚΟΝ ΔΙΑΤΑΓΜΑ της 18 Φεβρ./3 Μαρτ. 1958 Περί αναθεωρήσεως του Β.Δ. της 25 Σεπτ. 1957 (Φ.Ε.Κ 213) «περί ύψους οικοδομών Πειραιώς Πειραιώς και των περιχώρων αυτού». Έχοντες υπ’ όψιν τας διατάξεις του από 17 Ιουλ. 1923 Ν.Δ/τος περί σχεδίων πόλεων κλπ. ως μεταγενεστέρως ετροποποιήθησαν και συνεπληρώθησαν και δη του άρθρ. 9 αυτού, ως και την υπ’ αριθ. Α 48283/15-12-54 απόφασιν «περί εξουσιοδοτήσεως Υφυπουργών Συγκοινωνιών και Οικισμού και Σεισμοπλήκτων Νήσων δι’ άσκησιν αρμοδιοτήτων» (Φ.Ε.Κ. 248 Β΄) και ιδόντες την υπ’ αριθ. 668/1957 γνωμοδότησιν του Συμβουλίου Οικισμού, ως και την υπ αριθ. 29/1958 γνωμοδότησιν του Συμβουλίου της Επικρατείας, προτάσει του Ημετέρου επί του Οικισμού Υφυπουργού, απεφασίσαμεν και διατάσσομεν: Μέγιστος αριθμός ορόφων-Μέγιστα ύψη οικοδομών Άρθρ.1.-1.Ο μέγιστος επιτρεπόμενος αριθμός υπέρ το έδαφος ορόφων και τα μέγιστα επιτρεπόμενα ύψη οικοδομών της πόλεως Πειραιώς και των περιχώρων αυτού, ορίζονται ως εις τον ακόλουθον πίνακα Ι κατά τομείς εμφαινομένους εις το, υπό του Προϊσταμένου της Υπηρεσίας Οικισμού του Υπουργείου Συγκοινωνιών και Δημοσίων Έργων, τεθεωρημένον δια της υπ’ αριθ. Ε. 4954/1958 πράξεως αυτού σχετικόν διάγραμμα, υπό κλίμακα 1:10.000 και το ταυτάριθμον υπό κλίμακα 1:2.000 διάγραμμα. Εις το ως άνω υπό κλίμακα 1:10.000 διάγραμμα ορίζονται ως όρια εκάστου τομέως αι εντός εκάστου τούτων, παρά τα σημειούμενα όρια αυτών, τελευταίοι οδοί του σχεδίου ρυμοτομίας. ΠΙΝΑΞ Ι Τομεύς Μέγιστος Μέγιστον ύψος αριθ. ορόφων οικοδομών εις μέτρα    Δ 9 31    Κ 8 27.50    Ε 7 24.00    Ζ 6 21.00    Ι 5 17.50    Λ 4 14.50    Η 3 11.00    Θ 2 8.50 2.Τα κατά τον ως άνω πίνακα ύψη, αυξάνονται κατά 1 μέτρον, εις τας ακολούθους περιπτώσεις. α)Εις ακίνητα των τομέων Δ και Κ εφ’ όσον το πλάτος της εφ’ ης ταύτα οδού, είναι ίσον ή μείζον των 14 μέτρων. β)Εις ακίνητα των λοιπών τομέων, πλην του Θ, εφ’ όσον λειτουργικαί ανάγκαι του κτιρίου απαιτούν όπως εις τουλάχιστον όροφος κατασκευασθή με ελεύθερον ύψος, μείζον των 4 μέτρων. Εις περίπτωσιν τυχόν συνδρομής αμφοτέρων των ως άνω περιπτ. α΄ και β΄, η επιτρεπομένη αύξησις, είναι μόνον 1 μέτρον. 3.Ο αριθμός ορόφων των οικοδομών και αναλόγως το ύψος αυτών εις το υπό στοιχείον Η τομέα, επιτρέπεται να είναι μεγαλύτερα των ανωτέρω (παρ. 1) οριζομένων, κατά τας θέσεις του τομέως Η, τας γειτνιαζούσας προς τον συνορεύοντα τομέα μείζονος αριθμού ορόφων Ζ και δη ως ακολούθως: Δια τα ακίνητα του τομέως Η, τα όμορα προς τα ακραία ακίνητα του τομέως Ζ (εξαωρόφων) και γενικώς επί των ιδίων με αυτά οικοδομικών τετραγώνων κείμενα, ο μέγιστος αριθμός ορόφων, ορίζεται εις 5 ο αριθμός δε αυτός ισχύει και δια τα επί της ετέρας πλευράς μιας και της αυτής οδού έναντι των ως άνω πενταωρόφων, κείμενα ακίνητα. Δια τα περαιτέρω ακίνητα του τομέως Η, τα όμορα προς τα ως άνω οριζόμενα ως πενταώροφα και γενικώς επί των ιδίων με αυτά οικοδομικών τετραγώνων κείμενα, ο μέγιστος αριθμός ορόφων ορίζεται εις 4 ο δε αριθμός αυτός ισχύει και δια τα προς την ετέραν πλευράν μιας και της αυτής οδού, έναντι των ως άνω τετραωρόφων κείμενα ακίνητα. Δια τα λοιπά ακίνητα του τομέως Η, ισχύει ο εν τη παρ. 1, οριζόμενος αριθμός ορόφων. Το μέγιστον ύψος των ως άνω οικοδομών ορίζεται κατά τον πίνακα 1 της παρ. 1, αναλόγως του αριθμού των ορόφων. 4.Ο αριθμός ορόφων των οικοδομών και αναλόγως το ύψος αυτών εις τον υπό στοιχείον Η τομέα, επιτρέπεται να είναι μεγαλυτέρα των ανωτέρω (παρ. 1)οριζομένων, κατά τας θέσεις του τομέως Η, τας γειτνιαζούσας προς (Αντί της σελ. 490,13) Σελ. 490,13(α) 358-113 Σχέδιο Πόλεως Αθηνών Πειραιώς 23.Ε.α.23-24 τον συνορεύοντα τομέα μείζονος αριθμού ορόφων Ι και δη ως ακολούθως: Δια τα ακίνητα του τομέως Η τα όμορα προς τα ακραία ακίνητα του τομέως Ι (πενταωρόφων) ο μέγιστος αριθμός ορόφων, ορίζεται εις 4. Δια τα λοιπά ακίνητα του τομέως Η, ισχύει ο εν τη παρ. 1 οριζόμενος αριθμός ορόφων. Το μέγιστον ύψος των ως άνω τετραωρόφων οικοδομών, ορίζεται ως εν τω πίνακι Ι. 5.Επί οικοπέδων περιλαμβανομένων εις πλείονας του ενός των εν τοις ανωτέρω τομέων, εφαρμόζονται τα ισχύοντα δια τον τομέα του μείζοντος αριθμού ορόφων. 23.Ε.α.24 Σχέδιο Πόλεως Αθηνών Πειραιώς Όροφοι κατά την πρόσοψιν-Όροφοι εν εσοχή Άρθρ.2.-1.Εκ του κατά το άρθρ. 1 μεγίστου επιτρεπομένου υπέρ το έδαφος αριθμού ορόφων, επιτρέπεται όπως εξικνήται μέχρι του κατακορύφου επιπέδου της οικοδομικής γραμμής, αναλόγως του πλάτους της οδού και του τομέως, μόνον ο κατά τον ακόλουθον πίνακα 2 αριθμός ορόφων. Οι υπόλοιποι όροφοι, μέχρι του μεγίστου επιτρεπομένου δι’ έκαστον τομέα αριθμού ορόφων, κατασκευάζονται εν εσοχή από του κατακορύφου επιπέδου της οικοδομικής γραμμής, κατά τα οριζόμενα εις την ακόλουθον παρ. 2. ΠΙΝΑΞ ΙΙ Αριθμός ορόφων μέχρι της οικοδομ. γραμμής αναλόγως πλάτους οδού Ελάχιστα πλάτη οδών εις μέτρα κατά τομέα επιτρέποντα  την κατασκευήν του κατά την πρώτην στήλην αριθμού  ορόφων μέχρι της οικοδομικής γραμμής. Δ Κ Ε Ζ Ι και Ια Λ Η 2 - - - - - - 3 - - -  7,00  7,00 7,00  7,00 4 - -  8,50  9,75  9,75 9,75 10,50 5  8,00  9,30 10,75 12,50 12,50 - 12,50 6  9,00 11,30 13,50 - - - 7 12,00 13,00 - - - - 8 14,00 - - - - - Ο Πίναξ ΙΙ αντικατεστάθη ως άνω δια  του άρθρ. 2 Β.Δ. της 26 Μαρτ./28 Απρ. 1969 (κατωτ. αριθ. 39). Εν πάση περιπτώσει επιτρέπεται, ασχέτως του πλάτους της οδού, να εξικνούνται μέχρι του κατακορύφου επιπέδου της οικοδομικής γραμμής. Εις τον τομέα Δ 4 Εις τον τομέα Κ 4 Εις τον τομέα Ε 3 Εις τον τομέα Ζ 2 Εις τον τομέα Ι 2 Εις τον τομέα Λ 2 Εις τον τομέα Η 2 Εις τον τομέα Θ 2 Εις τους τομείς Δ, Κ, Ε και Ζ ο ανώτατος επιτρεπόμενος όροφος κατασκευάζεται πάντοτε εν εσοχή κατά τα οριζόμενα εις την ακόλουθον παρ. 2, ασχέτως του πλάτους της οδού. 2.Όταν προβλέπεται η κατασκευή ορόφων εν εσοχή ούτοι κατασκευάζονται πάντοτε ο μεν πρώτος, εις βάθος 2,50 μέτρων από του κατακορύφου επιπέδου της οικοδομικής γραμμής, οι δε υπόλοιποι εις βάθος 2,50 μέτρων έκαστος από της προσόψεως του αμέσως υπ’ αυτόν κειμένου εν εσοχή ορόφου. Επί οικοπέδων εχόντων πλείονας της μιας προσόψεως, ταύτα ισχύουν ως προς εκάστην πρόσοψιν. Σελ. 490,14(α) 358-114 3.Εις τους κατά το άρθρ. 1 του παρόντος τομείς, το κατά την πρόσοψιν των οικοδομών ύψος, αναλόγως του μεγίστου αριθμού ορόφων, του επιτρεπομένου κατά την προηγουμένην παράγραφον, όπως εξικνήται μέχρι του κατακορύφου επιπέδου της οικοδομικής γραμμής, δεν επιτρέπεται να υπερβαίνη τα ακόλουθα όρια: Δια 2 ορόφους μέχρι της προσόψεως, μέγιστον ύψος προσόψεως 8 μέτρα. Δια 3 ορόφους μέχρι της προσόψεως, μέγιστον ύψος προσόψεως 11 μέτρα. Δια 4 ορόφους μέχρι της προσόψεως, μέγιστον ύψος προσόψεως 14,50 μέτρα. Δια 5 ορόφους μέχρι της προσόψεως, μέγιστον ύψος προσόψεως 17,50 μέτρα. Δια 6 ορόφους μέχρι της προσόψεως, μέγιστον ύψος προσόψεως 21 μέτρα. Δια 7 ορόφους μέχρι της προσόψεως, μέγιστον ύψος προσόψεως 24 μέτρα. Δια 8 ορόφους μέχρι της προσόψεως, μέγιστον ύψος προσόψεως 27,50 μέτρα. Εις περιπτώσεις περί ων η παρ. 2 του άρθρ. 1 τα ως άνω ύψη αυξάνονται κατά 1 μέτρον. 4.Όπου λόγω υψομετρικών ανωμαλιών του εδάφους, εμφανίζεται τυχόν κατά τας χαμηλοτέρας θέσεις του οικοπέδου εις την πρόσοψιν της οικοδομής ή εις το σύνολον αυτής αριθμός ορόφων, μείζων των κατά το παρόν Δ/μα οριζομένων, η υπέρβασις αύτη δεν αντίκειται προς τας διατάξεις του παρόντος. Ύψη οικοδομών με πλείονας της μιας  προσόψεως Άρθρ.3.-1.Εις περίπτωσιν οικοπέδου, ανήκοντος καθ’ όλον το πλάτος του οικοδομικού τετραγώνου και έχοντος όψεις επί οδών κειμένων εις διάφορον μεταξύ των στάθμην ή και εχουσών πλάτη επιτρέποντα διάφορον εφ’ εκάστης τούτων αριθμόν ορόφων κατά την πρόσοψιν, επιτρέπεται όπως, εφ’ εκάστης προσόψεως κατασκευάζηται ο εις την αντίστοιχον οδόν επιτρεπόμενος αριθμός ορόφων, περαιτέρω δε η οικοδομή υψούται δια ορόφων κατασκευαζομένων εν εσοχή, ως εν άρθρ. 2 ορίζεται, μέχρι της στάθμης του μεγίστου επιτρεπομένου ύψους, το οποίον μετράται από της υψηλοτέρας οδού. Επιτρέπεται όμως πάντοτε, όπως ο ανώτερος όροφος εξικνήται μέχρι βάθους 10 μέτρων από της κατά την παρ. 2 του ανωτέρω άρθρ.2 θέσεως της προσόψεως αυτού, έστω και αν εκ τούτου αυξάνεται το ύψος της προσόψεως ή ελαττούται, το βάθος του ή των εν εσοχή ορόφων από της οικοδομικής γραμμής της χαμηλοτέρας ή στενοτέρας οδού, μέχρι δε του βάθους αυτού δύναται να εξικνώνται και υποκείμενοι όροφοι. (2.Εις περίπτωσιν οικοπέδου επί διασταυρώσεως οδών, εφ’ ων επιτρέπεται διάφορος αριθμός ορόφων και ύψος κατά την πρόσοψιν των οικοδομών, ο μείζων αριθμός ορόφων και το μείζον ύψος προσόψεως, εφαρμόζεται και επί της ετέρας οδού, επί μήκους 15 μέτρων. Εάν η πρόσοψις, εφ’ ης ο μικρότερος αριθμός ορόφων και το μικρότερον ύψος προσόψεως έχει μήκος μείζον των 15 μέτρων, επιτρέπεται η επέκτασις του μείζονος αριθμού ορόφων και του μείζονος ύψους κατά την πρόσοψιν και επί του πέραν των 15 μέτρων τμήματος της θεωρουμένης προσόψεως, αλλά πάντοτε υπό τον όρον της μειώσεως της συνολικής καλυπτομένης επιφανείας ορόφων της οικοδομής, εις οιανδήποτε άλλην θέσιν αυτής, κατά εμβαδόν, ίσον προς την γιγνομένην δια της τοιαύτης επεκτάσεως αύξησιν της καλυπτομένης επιφανείας ορόφων.) Η παρ. 2 δέον να θεωρηθή κατηργημένη δια της διατάξεως της παρ. 5 άρθρ. 30 του Γ.Ο.Κ. ως αντικατεστάθη δια του Β.Δ. 21 Ιαν./13 Φεβρ. 1963 (βλ. τόμ. 23Α σελ. 386ε). 3.Οικοδομή εκτεινομένη επί ολοκλήρου οικοδομικού τετραγώνου, επιτρέπεται δια λόγους αρχιτεκτονικής εμφανίσεως, να έχη κατά τινας των προσόψεων αυτής αριθμόν ορόφων ή και ύψος, μείζονα των αντιστοιχούντων προς τας οδούς, εφ’ ων αι προσόψεις αύται, υπό τον απαραίτητον πάντοτε όρον όπως μη γίγνηται υπέρβασις της συνολικής επιφανείας ορόφων της οικοδομής της προκυπτούσης εκ της εφαρμογής των γενικών διατάξεων του παρόντος, εν συνδυασμώ προς την μεγίστην επιτρεπομένην κάλυψιν του οικοπέδου. Ύψη εις οδούς με υψηλοτέρας παλαιάς  οικοδομάς Άρθρ.4.-1.Εφ’ όσον εις τμήμα οδού υφίστανται, κατά την δημοσίευσιν του παρόντος, κτίρια, των οποίων ο αριθμός των ορόφων (εν τη προσόψει ή εν εσοχή) υπερβαίνει τον δια του παρόντος Δ/τος οριζόμενον τοιούτων, επιτρέπεται αύξησις του τελευταίου τούτου, υπό τους ακολούθους όρους. α)Υπολογίζονται τα γινόμενα των μηκών των προσώπων των οικοπέδων, των κειμένων επ’ αμφοτέρων των οικοδομικών γραμμών, επί τον αριθμόν των ορόφων των επ’ αυτών οικοδομών. Εάν ο αριθμός των ορόφων οικοδομής τινός, είναι μικρότερος του μεγίστου επιτρεπομένου ή το οικόπεδον δεν είναι οικοδομημένον, ως αριθμός ορόφων επ’ αυτού λαμβάνεται ο μέγιστος επιτρεπόμενος. Πάντως δεν λαμβάνεται υπ’ όψιν αι γωνιακαί οικοδομαί ή οικόπεδα εφ’ όσον επ’ αυτών επιτρέπεται μείζων αριθμός ορόφων κατ’ εφαρμογήν της παρ. 2 του προηγουμένου άρθρ. 3 του παρόντος. β)Αθροίζονται τα ως άνω γινόμενα και το άθροισμα διαιρείται δια του αθροίσματος των ως άνω ληφθέντων μηκών προσώπων οικοπέδων. Εάν το πηλίκον της διαιρέσεως ταύτης έχει κλασματικόν μέρος μικρότερον του 0,4 τούτο παραλείπεται, εάν δε είναι ίσον ή μεγαλύτερον του 0,4 τούτο λαμβάνεται ως ακεραία επί πλέον μονάς. Ο ούτως προκύπτων αριθμός είναι ο επιτρεπόμενος αριθμός ορόφων εις το θεωρούμενον τμήμα οδού. (Αντί της σελ. 490,15(δ) Σελ. 490,15(ε) 286-145 Σχέδιο Πόλεως Αθηνών Πειραιώς 23.Ε.α.24 Η αύξησις αύτη του αριθμού των ορόφων επιτρέπεται και κατά την πρόσοψιν των οικοδομών, καθ’ ο μέτρον ως ανωτέρω υφίσταται εν τοις πράγμασι και λαμβάνεται υπ’ όψιν μείζων αριθμός ορόφων εις την πρόσοψιν. Ως τμήμα οδού διαλαμβάνεται εκάστοτε το μεταξύ των εκατέρωθεν του θεωρημένου οικοπέδου, εγκαρσίων οδών, των διασταυρουσών ή συναντουσών την θεωρημένην οδόν. Η παρούσα παράγραφος εφαρμόζεται αναλόγως και όταν τυχόν πρόκειται ουχί περί του μεγίστου επιτρεπομένου αριθμού ορόφων, αλλά και περί του μεγίστου ύψους κατά την πρόσοψιν ή και του ανωτάτου ύψους της οικοδομής των εκ του παρόντος κανονισμού προκυπτόντων. Το από 25-9-1957 Β.Δ/γμα «περί ύψους οικοδομών της πόλεως Πειραιώς και των περιχώρων αυτού» (Φ.Ε.Κ. 213 Α΄) καταργείται. Εις τον αυτόν επί του Οικισμού Υφυπουργού, ανατίθεμεν την δημοσίευσιν και εκτέλεσιν του παρόντος Δ/τος.